《用前韵似龄叟》
宋代·陈著

早岁雄心撼不周，晚年归契老禅游。
肯除酒戒容元亮，欲答梅诗愧子由。
隐几云山长在眼，出门风雪又回头。
元宵有约慈云阁，镫火能无感旧愁。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。